'ધ ગ્લૂમ, બૂમ એન્ડ ડૂમ રિપોર્ટ'ના એડિટર અને જાણીતા અર્થશાસ્ત્રી માર્ક ફેબરે એક ઈન્ટરવ્યૂમાં રૂપિયા વિશે આ ભવિષ્યવાણી કરી હતી. ફેબરે કહ્યું હતું કે, આ વર્ષે રૂપિયાનું ડૉલર સામે દસ ટકા અવમૂલ્યન થઈ ચૂક્યું છે. જોેકે, અન્ય લોકોની જેમ હું ડૉલર માટે પણ બહુ આશાવાદી નથી. કરન્સી માર્કેટમાં રૂપિયાના કારણે બીજી કોઈ કરન્સીને અસર થાય એવું પણ લાગતું નથી. રૂપિયો પ્રભાવ ગુમાવી ચૂક્યો છે. તૂર્કિશ લીરા, આર્જેન્ટિનિયન પેસો, બ્રાઝિલિયન રિયલ અને દક્ષિણ આફ્રિકન રેન્ડના પણ આ જ હાલ છે. આ તમામ કરન્સી હજુ પણ વધુ મુશ્કેલીઓનો સામનો કરશે.